Alaquàs celebra la primera edició del Fòrum Jove 2018
13/12/2018

# Alaquàs celebra la primera edició del Fòrum Jove 2018

*   13/12/2018
*   [Joventut](/categoria/15/0/joventut)
*   [Imprimir](#)
*   Compartir
*    https://www.alaquas.org/documento.asp?id\_do=17129

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F17129%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20celebra%20la%20primera%20edici%C3%B3%20del%20F%C3%B2rum%20Jove%202018)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/17129/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2018/2/17129/13122018img_2446_1_Form_4.jpg)](https://www.alaquas.org/ficheros/documentos/2018/2/17129/13122018img_2446_1_Form_10.jpg "<a href='https://www.alaquas.org/ficheros/documentos/2018/2/17129/13122018img_2446_1_Form_10.jpg' target=_blank><i class='fa fa-external-link' aria-hidden='true'></i>.Alaquàs celebra la primera edició del Fòrum Jove 2018</a>")

Alumnat dels Instituts d'Alaquàs debat a l'Ajuntament sobre l'aplicació dels Drets Humans i la seua concreció a la realitat d'Alaquàs

Durant dues hores, al saló de Plens de l’Ajuntament d’Alaquàs s’ha celebrat este matí la primera edició del Fòrum Jove. Una iniciativa que naix des del Departament de Joventut; inclosa en el recentment aprovat pla estratègic d'infància i adolescència d’Alaquàs.

És una prioritat de l'Ajuntament el fet de garantir la participació dels xiquets, xiquetes i adolescents de forma real, garantint mecanismes, espais i eines per poder exercir una vertadera participació i per tant una major implicació en la realitat del seu poble.

La temàtica del fòrum ha estat la Declaració Internacional dels drets del xiquets i xiquetes aprovada el 20 de novembre de 1959 per l'Organització de les Nacions Unides.

Els diferents representants de cada Institut, un total de 41 joves, han pogut fer una reflexió que prèviament havien treballat en l'aula sobre cadascun dels drets i han pogut a més fer preguntes relacionades amb la realitat d’Alaquàs que més els preocupa: l’educació, l’oci, la participació  i la llibertat d’ expressió, entre altres. L’alcaldessa Elvira Garcia, la regidora de joventut i els regidors de Cultura i Urbanisme han anat donant resposta a cadascuna de les qüestions realitzades.

Al Fòrum Jove ha quedat constància de la importància de treballar en equip i la necessitat d’apostar per les polítiques de joventut dissenyades i executades de manera integral i transversal, amb la implicació de les diferents administracions i de la societat civil.

Un altaveu perquè les persones joves siguen partícips en la presa de decisions que es porten a terme en el nostre municipi.